CELEX: 62016CN0144
Language: mt
Date: 2016-03-14 00:00:00
Title: Kawża C-144/16: Talba għal deċiżjoni preliminari mressqa mit-Tribunal Judicial da Comarca de Setúbal (il-Portugall) fl-14 ta’ Marzu 2016 – Município de Palmela vs ASAE – Divisão de Gestão de Contraordenações

13.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/27
            
         
      Talba għal deċiżjoni preliminari mressqa mit-Tribunal Judicial da Comarca de Setúbal (il-Portugall) fl-14 ta’ Marzu 2016 – Município de Palmela vs ASAE – Divisão de Gestão de Contraordenações
      (Kawża C-144/16)
      (2016/C 211/35)
      Lingwa tal-kawża: il-Portugiż
      
         Qorti tar-rinviju
      
      Tribunal Judicial da Comarca de Setúbal
      
         Partijiet fil-kawża prinċipali
      
      
         Rikorrenti: Município de Palmela
      
         Konvenuta: ASAE – Divisão de Gestão de Contraordenações
      
         Domandi preliminari
      
      
                  a) –
               
               
                  Peress li d-Digriet-Liġi Nru 379/97, tas-27 ta’ Diċembru [1997], approva r-regolament li jistabbilixxi l-kundizzjonijiet ta’ sigurtà li għandhom jiġu osservati fil-lokalizzazzjoni, fl-implementazzjoni, fil-ħolqien u fl-organizzazzjoni funzjonali tal-ispazji ta’ logħob u ta’ rikreazzjoni, tat-tagħmir relatat u tas-superfiċji ta’ impatt.
               
            
                  b) –
               
               
                  Peress li d-Digriet-Liġi Nru 119/2009, tad-19 ta’ Mejju [2009], emenda d-Digriet-Liġi Nru 379/97, tas-27 ta’ Diċembru [1997], fejn saru emendi fuq ir-redazzjoni ta’ ċerti regoli tekniċi u ġew miżjuda regoli tekniċi oħrajn, u ppubblika mill-ġdid l-imsemmi regolament li minnu jagħmel parti sħiħa.
               
            
                  c) –
               
               
                  Peress li l-ebda waħda mill-imsemmija leġiżlazzjonijiet nazzjonali ma ġiet ikkomunikata lill-Kummissjoni Ewropea fl-ambitu ta’ proċedura ta’ informazzjoni fil-qasam tar-regoli u tar-regolamentazzjoni teknika stabbilita permezz tad-Direttiva 98/34/KE (1) tal-Parlament Ewropew u tal-Kunsill, tat-22 ta’ Ġunju 1998, emendata bid-Direttiva 98/48/KE tal-Parlament Ewropew u tal-Kunsill, tal-20 ta’ Lulju 1998, u trasposta fl-ordinament ġuridiku intern permezz tad-Digriet-Liġi Nru 58/2000, tat-18 ta’ April [2000]:
                  
                              1)
                           
                           
                              Il-qorti nazzjonali għandha tiddeċiedi fis-sens li leġiżlazzjoni nazzjonali li tintroduċi regoli tekniċi u li, bi ksur tad-dispożizzjonijiet tad-Direttiva 98/34/KE, ma ġietx innotifikata lill-Kummissjoni Ewropea hija kollha kemm hi mhux applikabbli, jew għandha tillimita d-deċiżjoni dwar nuqqas ta’ applikabbiltà għar-regoli tekniċi ġodda introdotti mil-leġiżlazzjoni nazzjonali? Jew,
                           
                        
                              2)
                           
                           
                              Leġiżlazzjoni nazzjonali li tintroduċi regoli tekniċi u li, bi ksur tad-dispożizzjonijiet tad-Direttiva 98/34/KE, ma ġietx innotifikata lill-Kummissjoni Ewropea għandha tiġi ssanzjonata bin-nuqqas ta’ applikabbiltà sħiħa tagħha jew id-deċiżjoni dwar nuqqas ta’ applikabbiltà għandha tillimita lilha nnifisha għar-regoli tekniċi ġodda introdotti mil-leġiżlazzjoni nazzjonali?
                           
                        
                              3)
                           
                           
                              Ir-regoli tekniċi kollha li jirriżultaw fl-imsemmi regolament għandhom jitqiesu li ma humiex applikabbli, jew huma biss dawk ir-regoli tekniċi emendati jew introdotti bid-Digriet-Liġi Nru 119/2009, tad-19 ta’ Mejju [2009], li ma humiex applikabbli?
                           
                        
            
         (1)  Direttiva 98/34/KE tal-Parlament Ewropew u tal-Kunsill, tat-22 ta’ Ġunju 1998, li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi (ĠU Edizzjoni Speċjali bil-Malti, Kapitolu 13, Vol. 20, p. 337).